Lik svetog Maksimilijana Kolbea na misnici

Međunarodni znanstveni simpozij „Vojska Bezgrješne i masonerija” održat će se 16. i 17. rujna u dvorani sv. Franje samostana franjevaca konventualaca, Sveti Duh 31 u Zagrebu.

Simpozij u povodu obilježavanja sto godina postojanja Vojske Bezgrješne organiziraju MI International, Hrvatski nacionalni centar Vojske Bezgrješne, Centar „Hrvatski areopag” za međureligijski dijalog Hrvatske provincije sv. Jeronima franjevaca konventualaca, Hrvatski mariološki institut i Nadbiskupijski pastoralni institut.

Simpozij počinje u subotu, 16. rujna u 8.30 sati. Prvi blok je naslovljen „Nastanak i širenje Vojske Bezgrješne” a obuhvatit će predavanja „Sto godina Vojske Bezgrješne” (fra Zdravko Tuba, nacionalni asistent Vojske Bezgrješne, Cres), „Povijest Vojske Bezgrješne u Hrvatskoj” (fra Ljudevit Maračić, prof., Zagreb), „Redovničke zajednice posvećene Bezgrješnoj na hrvatskim prostorima” (dr.sc. Ana Begić, KBF Zagreb) i „Protukršćanska gibanja Kolbeovog vremena” (fra Bernardin Filinić, prof., Vinkovci).

Drugi blok je naslovljen „Povijest, filozofija i izvori masonerije”, a bit će predstavljena predavanja „Tristo godina masonerije” (Branko Šömen, književnik, Zagreb), „Maksimilijan Vrhovec i slobodno zidarstvo” (prof.dr.sc. Juraj Kolarić, profesor emeritus, KBF Zagreb), „Ivan Meštrović i slobodno zidarstvo” (Ivan Mužić, povjesničar, Split), „Smisao masonstva” (Ivan Mužić, povjesničar, Split), „Katolički tisak o slobodnom zidarstvu u međuratnoj Jugoslaviji (1918.-1941.)” (dr.sc. fra Daniel Patafta, KBF Zagreb), „Filozofija masonstva” (Karmela Batušić, dipl. filozof, dipl. religiolog, Zagreb) i „Gnostička baština u masoneriji” (doc.dr.sc. Anto Barišić, KBF Zagreb).

„Maksimilijan Kolbe i masonerija” naslov je trećeg bloka s predavanjima „Masonerija u Kolbeovim spisima” (dr.sc. fra Josip Blažević, Hrvatski Areopag, Zagreb) i „Maksimilijan Kolbe između masonerije i Vojske Bezgrješne” (prof.dr.sc. fra Zbigniew Suchecki, Papinski teološki Fakultet sv. Bonaventure, Rim).

Četvrti blok nosi naslov „Bezgrješna i Čudotvorna medaljica”, a bit će predstavljena predavanja „’Ja sam Bezgrješno začeće.’ Lurd i povijesni razvoj dogme o Bezgrešnom začeću” (prof.dr.sc. fra Ivan Karlić, KBF Zagreb), „Katarina Laboure i objava Čudotvorne medaljice” (doc.dr sc. s. Valerija Kovač, KBF Zagreb) i „Ratisbonneovo obraćenje posredstvom Čudotvorne medaljice” (doc.dr.sc. Boris Vulić, KBF Đakovo).

U nedjelju, 17. rujna simpozij će u 9 sati započeti predavanjem „Židovstvo i masonerija (s osvrtom na Protokole sionskih mudraca)” (Luciano Moše Prelević, glavni rabin u Republici Hrvatskoj i vrhovni rabin Crne Gore). Slijedi blok „Crkva i masonerija” i predavanja „Suvremena masonerija iz perspektive geopolitičkog stratega” (admiral Davor Domazet Lošo, vojni strateg i admiral u mirovini), „Interventi papa protiv masonerije” (prof.dr.sc. don Josip Šimunović, KBF Zagreb) i „Crkveno-pravni stav Katoličke Crkve prema masoneriji” (prof.dr.sc. fra Jure Brkan, KBF, Split).

U posljednjem bloku „Kolbeov put nove evangelizacije” bit će predstavljena predavanja „Aktualnost govora o Bezgrješnoj i nova evangelizacija” (doc.dr sc. s. Marija Pehar, KBF Zagreb), „Bezgrješna, žarišna točka teologije, duhovnosti i apostolata sv. Maksimilijana Kolbea” (Margareta Jozinović, mag.theol., Zagreb), „Kolbeov misijski žar” (prof.dr.sc. otac Jure Zečević, KBF Zagreb), „Kolbeova medijska aktivnost u službi apostolata i nove evangelizacije” (prof.dr.sc. Danijel Labaš, Hrvatski studiji, Zagreb) i „Trijumf ljubavi do kraja. Nova evangelizacija ukorijenjena u radikalnom svjedočanstvu” (doc.dr.sc. fra Raffaele di Muro, predsjednik Međunarodne udruge Vojske Bezgrješne, Papinski teološki Fakultet sv. Bonaventure, Rim).

Izvor: Misija